### Beslutning

Fremsendes Magistratsafdelingen for Teknik og Miljø med bemærkning, at byrådet i sit møde den 29. september 2021 har vedtaget foranstående forslag med justeringen fremlagt af rådmanden for Teknik og Miljø om, at byrådet vedtager at [adresse] deltager i forsøgsordningen på baggrund af Østjyllands Politis henvendelse.

**Beslutningsforslag fra S**

Baggrund

Transportministeriet har åbnet mulighed for, at 15 kommuner kan sænke de lokale hastighedsgrænser fra 50 km/t til 40 km/t. Socialdemokratiet foreslår, at [adresse] anmoder om at være med i forsøget.

Lavere hastighed er en sikker vej til færre trafikuheld og til færre svært tilskadekomne i trafikken. Samtidig er lavere hastighed et glimrende redskab til at gøre byernes gader mere gå- og cykelvenlige, og et trafikalt miljø, som er bedre indrettet for bløde trafikanter er også til fordel for børn i trafikken.

[adresse] Kommune har allerede høstet positive erfaringer med nedsatte hastighedsgrænser på kvartersniveau. Mårslet var den første samlede bydel, hvor bytrafikkens maksimalt tilladte hastighed blev sat ned fra 50 km/t til 40 km/t. Med de gældende regler er det imidlertid omstændeligt at udbrede hastighedszonerne. Det udmeldte forsøg fra Transportministeriet åbner for, at [adresse] hurtigere kan udbrede hastighedszoner i flere af kommunens byområder, til gavn for trafiksikkerheden og ønsket om at fremme cyklisme og gang i kommunens lokalområder.

Forslag

Derfor foreslår Socialdemokratiet,

(1) at Byrådet vedtager, at [adresse] skal søge om deltagelse i Transportministeriets forsøg med nedsat hastighed i byområder

På vegne af den socialdemokratiske byrådsgruppe

Benjamin Kristoffersen

Mikkel Koch

Transportministeriets pressemeddelelse om forsøgsordningen: https://www.trm.dk/nyheder/2021/flere-byer-kan-snart-faa-nye-hastighedsgraenser/

### Sagens forløb

29-09-2021 [adresse]
Fremsendes Magistratsafdelingen for Teknik og Miljø med bemærkning, at byrådet i sit møde den 29. september 2021 har vedtaget foranstående forslag med justeringen fremlagt af rådmanden for Teknik og Miljø om, at byrådet vedtager at [adresse] deltager i forsøgsordningen på baggrund af Østjyllands Politis henvendelse.